ખુશ થવાને બદલે દુ:ખી-દુ:ખી કરી મૂકતી આ ફિલ્મ દરેક જણ માટે નથી. જો તમને આર્ટ ફિલ્મો જોવી ગમતી હોય, કારમી ગરીબીમાં જીવતા રહેવાનો સંઘર્ષ કરતા પરિવારની પીડા અનુભવવી હોય, મુંબઈની ચમકદમક પાછળનો કદરૂપો ચહેરો જોવો હોય અથવા તો તમે રાજકુમાર રાવની ઍક્ટિંગના ફૅન હો તો આ ફિલ્મની ટિકિટ ખરીદજો. આટલી વૈધાનિક ચેતાવની વાંચ્યા પછી જ ફિલ્મ જોવાની હિંમત કરશો જેથી બહાર નીકળીને ‘સાલો, મૂડ ઑફ થઈ ગયો’ એવી ફરિયાદ ન રહે.